
TANDA-TANDA BACA 


Tanda-tanda yang digunakan dalam buku ini 
adalah sebagai yang berikut: 


+) 


Digunakan untuk penjelasan atau kete- 
rangan atau di belakangnya. Kadang- 
kadang adalah untuk persamaan erti. 
Beberapa contoh mengenai ini ialah: 


"Dan adalah tanamnya pada malam 
Arbi'a' ... (Rabu, pen:)". 

".. al-Malayuwiyah itu dibangsakan 
kepada Milayu, dengan baris di bawah 
(kasrah) huruf Mim, atau baris di atas 
(fat-hah) dan baris depan (dhammah) 
huruf Ya'." 


"Semoga Allah memelihara negara- 
negara islam daripada mereka (kafir)". 


Digunakan untuk sisipan tambah hu- 
ruf atau perkataan atau kalimat yang 
tak terdapat dalam manuskrip atau 
teks asal. Contoh sisipan atau tamba- 
han pada huruf seperti perkataan: 


"upama”"/lasa) (dalam teks) ditambah 
sisipan "m" maka menjadi "uImlpama", 
kerana bahasa yang digunakan seka- 
rang jika ditulis dalam Melayu/Jawi 


menjadi heia al, 
"Maka ittifaglah mereka itu atas 
iyang] demikian itu, maka digalikan ku- 


burnya". 

PENDAHULUAN 

DALAM tahun 1990 saya telah mentransliterasi 
sebuah risalah berjudul Tarikh Fathani karangan 
Syeikh Faqih 'Ali bin Wan Muhammad bin Syeikh 
Shafiuddin al-'Abbasi/Tok Raja Faqih dari versi 
salinan al-'Alim al-'Allamah al-'Arif ar-Rabbani 
-asy-Syeikh Wan Daud bin 'Abdulllah al-Fathani 
tahun 1228 H/1813 M. Transliterasi yang tersebut 
saya muat dalam buku Khazanah Karya Pusaka 
Asia Tenggara, jilid 1. Tarikh Fathani yang dimuat 
dalam buku itu kemudian banyak diperkenalkan 
oleh Tengku Kudin (yang berasal dari Patani- 
Kedah), baik dari percakapan mau pun tulisan- 
tulisan beliau yang dimuat dalam beberapa akhbar 
dan majalah. Akibat daripadanya sehingga ramai- 
lah nelbagai pihak menghubungi saya menanyakan 
tentang itu terutama sekali keluarga besar saya yang 
mempunyai hubungan pertalian darah atau pun 
pertalian keilmuan dengan Patani. Oleh sebab 
kegawatan ekonomi yang sedang dihadapi sekarang 
(1414H/1998 M) maka saya terbitkanlah risalah 
nipis ini dengan maksud supaya tersebar lebih luas 
dapat dibeli oleh pelbagai peringkat. Termasuk yang 
berpendapatan rendah. 


Risalah kecil ini saya tulis dua bahagian, ba- 
hagian pertama ialah mengenai Tarikh Fathani 
yang dibicarakan. Bahagian yang kedua ialah ten- 
tang Syeikh Fagih 'Ali al-Malbari al-Fathani yang 
di dalamnya disentuh serba ringkas penyusun 


Vv 


TARIKH PATANI 


Tarikh Fathani itu. Bahagian pertama (Tarikh Fathani) 
yang dimuat dalam buku ini walau pun tipis saja 
namun sangat penting kerana merupakan sejarah 
yang terawal menceritakan tentang Patani, 
Lankasuka, dil. Bahkan termasuk dalam golongan 
pensejarahan awal alam Melayu kerana ditulis 
antara abad ke-15-16 M. Ada pun beberapa versi 
manuskrip sejarah Patani yang ditulis sesudah 
Tarikh Fathani ini belum dibicarakan dalam 
risalah ini. Sekarang saya sedang menyusun ga- 
bungan keseluruhannya sehingga pada satu ketika 
nanti akan dijadikan sebuah sejarah Patani yang 
terlengkap yang bersumberkan manuskrip klasik 
dunia Melayu sendiri. Mengenai bahagian yang 
kedua pula adalah merupakan artikel yang pernah 
saya tulis dalam majalah Dakwah (terbitan Di- 
sember 1997). 


Risalah ini saya serahkan penanganannya ke- 
pada Persatuan Pengkajian Khazanah Klasik Nu- 
santara yang berkerjasama dengan Penerbit Kha- 
zanah Fathaniyah bertujuan untuk memperoleh 
dana kewangan menghidupkan pertubuhan/per- 
satuan itu. Pada halaman depan terbitan ini meng- 
gunakan kod "Pengenalan Siri 1". Yang dimaksud- 
kan dengan kod ini ialah: 

* Bererti risalah nipis semacam ini akan diterbit- 
kan banyak siri demi untuk memperkenalkan 
berbagai-bagai khazanah klasik dunia Melayu 
secara meluas kepada masyarakat. 


* Sebaran utama adalah kepada ahli Persatuan 
Pengkajian Khazanah Klasik Nusantara dengan 
tujuan mendapatkan dana untuk menerbitkan 
berbagai-bagai khazanah Melayu yang dipandang 
penting. 


* Walau bagaimana pun Persatuan Pengkajian 

sus & y (Tarikh Patani) atau 
Sa de JU (Tarikh Fathani). 
KARYA 


Syeikh Fagih Ali bin Wan Muhammad bin Syeikh 
Shafiuddin al-'Abbasi ulama ini ialah cucu kepada: 
Syeikh Shafiuddin al-'Abbasi bergelar: Tok Raja Fagih 
yang ke Fathani Darussalam sekitar tahun 1400 M. 


VERSI SALINAN 
Syeikh Daud bin Abdullah al-Fathani, tahun 1228 H 
bersamaan tahun 1813 M 


TRANLITERASI 
DARI MELAYU/JAWI KEPADA LATIN/RUMI 
DAN SUNTINGAN 
Haji Wan Muhammad Shaghir bin Haji Abdullah 
bin Haji Wan Abdur Rahman al-Fathani ar-Riyawi 


TARIKH PATANI 


MUQADDIMAH 
JUDUL lengkap dan asli: (5 Ru (Tarikh 
Patani). P (baca "petani") yang dimaksud- 


kan di sini bukan bererti "seseorang yang melaku- 
kan kerja tani” tetapi adalah nama sebuah kera- 
jaan Melayu yang pernah besar dan terkenal pada 
zaman silam. Kerana perkembangan bahasa perkataan 
tersebut telah terjadi pelbagai perubahan cara 


menulisnya, iaitu: 
P (Petani). Ditulis oleh pengarang-pengarang 


Fathani Darissalam (¿MJ > Uas ) atau 


orang-orang Melayu selain Melayu-Patani yang 
bukan alim ulama sebekum kemunculan Syeikh Daud 


bin Abdullah al-Fathani. U> (Fathani), di tulis 


dalam bentuk ini dipercayai adalah diperkenalkan 
secara meluas pertama kali oleh Syeikh Daud bin 
Abdullah al-Fathani, yang kemudian ditakrif dan 
dikomentari lebih luas dan panjang oleh Syeikh 
Ahmad bin Muhammad Zain al-Fathani. Syeikh 


Ahmad al-Fathani menulis, " pU (Fathani) adalah 
dibangsakan kepada ƏH (fathan). Asal huruf "tha" 


(Lbinya adalah huruf "ta" (D). Adalah Fathani itu satu 


negeri daripada negeri-negeri Melayu. Telah lahir 
sebahagian putera-puteranya baik-baik, cerdik, 
arif bijaksana. Adalah Fathani pada zaman 
dahulu di bawah satu kedaulatan daripada seba- 
hagian kedaulatan-kedaulatan mereka yang maha 
agung" da). 


t1) Selengkapnya lihat Shaghir dalam transliterasi Hadigatul 
Azhar war Rayahin, jilid 1, terbitan pertama, Khazanah 
Fathaniyah, him. 133 

SYEIKH FAOIH 'ALI AL-FATHANI 

Sebagaimana bentuk tulisan Syeikh Daud al- 
Fathani dan Syeikh Ahmad al-Fathani di atas 
demikianlah tulisan saya yang asli, sebelum 
diedit. Tetapi setelah diedit ternyata diubah oleh 
editor yang kurang menghayati keaslian. Selanjutnya 


sl (Pattani), ditulis untuk nama bandar 
atau provinsi/cangwat yang rasmi dipergunakan 
oleh pemerintah Thailand. Juga ditiru oleh keba- 
nyakan orang dalam semua persuratan. Akibat 
daripada ini orang tidak lagi dapat membedakan 
antara Fathani sebagai sebuah kerajaan Melayu 
yang pernah agung dengan sebuah bandar atau 
cangwat yang statusnya jauh lebih kecil. 


ga (Patani), dihilang satu huruf "t" oleh 


segolongan yang lain, yang bermaksud tidak 
mahu meniru tulisan yang berasa! dari pemerin- 
tahan Thai yang menulis dengan dua huruf "t" 


yang tersebut di atas. „pU (Fattani), ditulis 
oleh beberapa orang yang maksudnya adalah 


ss seperti ditulis pada hujung nama para 


ulama yang dinisbahkan asal usulnya dari negeri 
Fathani Darussalam. 


Walaupun di atas telah saya sebutkan bahawa 
semua tulisan saya dengan atau dirumikan 
"Fathani", bukan lainnya, namun pada tulisan ini 


dipergunakan "Patani" berasal dari p U? menurut 
tulisan asal manuskrip versi salinan Syeikh Daud 
bin Abdullah al-Fathani tahun 1228 H/1813 M. 
Hal ini juga menurut asal tulisan pengarangnya 
"Syeikh Fagih 'Ali bin Wan Muhammad bin 
Syeikh Syafiuddin bin al-' Abbasi al-Fathani". 
Kemunculan Syeikh Faqih 'Ali al-Fathani pula 
jauh mendahului Syeikh Daud bin Abdullah al- 

TARIKH PATANI 


Fathani yang telah menyalin dan mengubah 
bentuk tulisan itu. Syeikh Faqih 'Ali al-Fathani 
adalah cucu kepada Syeikh Shafiuddin bin al- 
'Abbasi, iaitu datuknya iaitu Syeikh Shafiuddin 
datang ke Fathani Darussalam sekitar tahun 
1400 M. Jadi "Tarikh Patani" yang disusun oleh 
Syeikh Faqih 'Ali al-Fathani ini diperkirakan 
adalah ditulis sebelum tahun 1500 M. Dengan 
andaian ini maka"Tarikh Patani" ini termasuk 
karya tua di alam Melayu. 


Manuskrip yang dipergunakan pengambilan 
data adalah milik (koleksi) saya (Haji Wan Mohd 
Shaghir Abdullah) yang diperoleh merupakan 
pusaka. Kandungannya ditransliterasi secara 
keseluruhan, kerana pada pandangan saya adalah 
sangat penting. Transliterasi selengkapnya 
adalah sebagai yang berikut: 


MUQADDIMAH SYEIKH DAUD AL-FATHANI 

Dengan nama Allah, Tuhan yang amat murah 
lagi amat mengasihani akan hamba-Nya yang 
Mu'minin. Dan dengan Dia kami minta tolong memulai 
risalah ini. Dan aku harapkan diilhamkan bagi jalan 
[yang] betul. Dan tiada aku mempunyai dapat kuasa 
memulai dan menyuratkan risalah ini dan mem- 
betulkan atas tahgignya melainkan dengan Tuhan 
Yang Maha Tinggi dan Maha Besar. 

o o w ø P o r 

pel A aL Y) 33 9 DY Y 

"Ini satu risalah aku salin daripada Syeikh Fagih 
'Ali, iaitu “Tarikh Fathani" pada zaman lama. 
Bahawasanya tarikh lama itu boleh kita tahu akan 
manusia zaman dahulu di negeri ini. Tarikh zaman 
lama itu tiada ada lagi dikarang di negeri Fathani 
melainkan susunan TUAN SYEIKH yang mulia ini 
boleh terhimpunkan dengan sempurna. Kefae- 
dahannya ialah boleh tahu apakah perihal kea- 

SYEIKH FAQIH 'ALI AL-FATHANI 


daan orang-orang zaman dahulu hingga sampai 
ke zaman kita!?), 


Atau zaman jahil dengan zaman nur. Dan hen- 
daklah kita bandingkan bahawasanya zaman 
jahiliah di negeri Arab seperti gabilah-gabilah 
sebelum zahir Rasulullah Shallallahu 'Alaihis wa 
Sallam itu telah dikarang oleh ulama tarikh Arab. 
Maka apakah faedah dan gunanya, melainkan 
boleh kita kenal dan nampak bahawasanya orang 
MELAYU zaman dahulu, apakah duduk dalam 


tanah bumi FATHANI es ) ini ? Maka negeri 


lama di tanah MELAYU ini ialah di kawasan 
KEDAH, dan FATHANI, dan SENGGORA, dan 
LEGOR. Termasuk juga negeri CAYYA'? di sebelah 
hilir. Sekalian di zaman purbakala, belum masuk 
Islam. Dan seumpamalah dengan zaman belum 
zahir negeri.Islam di tanah Arab. 

Maka tiap-tiap tarikh zaman dahulu payah 
tahu kebenaran yang shahih kerana zaman jahil 
tiada tahu menulis dan membaca, bahkan dengan 
riwayat sahaja. Tetapi sesungguhnya mesti ada 
juga dalam riwayat itu yang betul dan yang 
bohong pun ada juga. Maka janganlah kita jadi 
hairan akan mana yang bohong dan mana yang 
betui. Hanya kita boleh tahu sahaja banyak-banyak 
hendak mengenal asal usul daripada masa zaman 
dahulu dan perkara sungguh atau bohong. 


(2) Maksudnya zaman beliau, iaitu Syeikh Daud bin Abdullah 
al-Fathani. Tentang tahun-tahun hidupnya hendaklah 
lihat buku kami judul Syeikh Daud bin Abdullah Al- 
Fathani Ulama dan pengarang Terulung Asia Tenggara, 
Hizbi, Shah Alam, 1990. 

(39 Nama sebenarnya ialah "Cahaya", sejak di dalam pemerin- 
tahan Thai bertukar nama menjadi "Cayya". Kerajaan 
Cahaya pada abad ke-15 bertukar nama disebut dengan 
Kerajaan "Cermin". Mengenai ini ada dinyatakan dalam 
sebuah manuskrip/naskhah tulisan tangan yang saya 
perolehi di negeri itu dari penduduk dalam tahun 1994. 

TARIKH PATANI 


Tiada daya dan upaya bagiku melainkan Allah 
yang 'Aliy, lagi 'Azhim. Itulah sahaja daripada 
perhamba DAUD BIN ABDULLAH AL-FATHANI, 
supaya buat peringatan tarikh-tarikh MELAYU 
FATHANI zaman dahulu. Dan jasa yang baik per- 
hamba berikan kepada SYEIKH FAQIH 'ALI (AL- 
FATHANI) kembali. Dan rahman wan ni'mah fid- 
dun-ya wal akhirah atasnya. 


Amma ba'du: 

Perhamba mulalah salin naskhah asalnya dari- 
pada yang mulia SYEIKH FAQIH 'ALI IAL- 
FATHANI]. Dan jikalau ada kebajikan perhamba 
kembalikan) kepada SYEIKH FAQIH 'ALI (AL- 
FATHANI) kerana dialah yang membuka mata per- 
hamba segala-gala hikayat. dan tarikh-tarikh lama. 


MUQADDIMAH 
SYEIKH FAQIH 'ALI [AL-FATHANI] 

Perhamba seorang yang tak berguna, lagi hina, 
SYEIKH FAQIH 'ALI BIN (WANI MUHAMMAD 
BIN [SYEIKH] SHAFIUDDIN [Al-'ABBASI!] dititah 
oleh sultan banyak kali [suldah'”, supaya ber- 
-ikhtiar mengarang dan menyusun [akan] "TARIKH 
PATANI" kerana takut hilang riwayat kisah-kisah 
purbakala. Dan perhamba pun ikhtiar mengikut titah 
sultan yang mulia. 

Bahawasanya sultan telah memberi riwayat 
kisah-kisah sangat banyak dan boleh tulisan- 


(4) Tulisan aslinya "dah" saja, iaitu menurut dialek Patani. 
Saya tambah dengan "sur, menjadi "sudah", untuk 
menyeseuaikan dengan bahasa Melayu yang digunakan 
sekarang. 
Perkataan "boleh" pada kalimat di atas bererti "diperdapat", 
jadi kalimat lengkapnya boleh diganti dengan: "Bahawa- 
sanya sultan telah memberi riwayat kisah-kisah yang 
` sangat banyak dan diperdapat tulisan-tulisan peringatan 
zuriat-zuriat orang-orang tua titih-titihan Raja Patani 
kurun yang lama. 


15) 

SYEIKH FAOIH 'ALI AL-FATHANI 


tulisan peringatan zuríat-zuriat orang tua 
titih-[titihan] RAJA PATANI asli gurun yang lama. 
Maka bahasa-bahasalnyal tiada perhamba menge- 
tahui maknanya, hanya setengah-setengahinyal. 
Maka adalah seorang Legor agama Buddha telah 
tua umurnya dia tahu bahasa Hindi dan Budha 
[menJterjemah[kannya], dapat banyaklah [faedah- 
nyal kepada perhamba. Dan raja pun hadiah tanah 
kepada orang tua itu, duduk bersama-sama 'a-ilat 


(Miles )!8 dia. Dan berpindah dia kepada 
negeri JALA. Dan duduklah di sana itu. 


Syahdan ada tulisan bahasa 'Arabiyah dari- 
pada nenek perhamba ISYEIKHJ SHAFIUDDIN 
ITOK RAJA FAOIHI, maka bahasa 'Arabiyah ini 
perhamba fahamlah dan senanglah ambil makna- 
nya. Dan ada seorang datang dari BOGOR"), iaitu 
seorang yang asalnya daripada BOGOR, JAWA 
duduk tumpang SULTAN PATANI. Dan dia tahu 
bahasa Jawa, dan banyaklah dia tolong perhamba. 
Perhamba mengucap syukran'?! kepadanya 


(61 Perkataan 'a-ilat (SY ) berasal dari bahasa Arab, 
ertinya: famili, ahli rumah, keluarga. 

Pada masa sekarang "Bogor" adalah merupakan sebuah 
kota yang terletak di Jawa Barat berdekatan dengan Ja- 
karta. "Bogor" yang dimaksudkan dalam Tarikh Patani 
ini barangkali pada zaman dahulu adalah satu kawasan 
dan ia belum merupakan sebuah kota seperti sekarang ini. 
Saya: belum mengetahui apakah perakataan "Bogor" ini 
memang ditulis oleh pengarang asalnya (Syeikh Fagih Ali al- 
Fathani), atau pun ditukar dari perkataan lain oleh Syeikh 
Daud bin Abdullah al-Fathani, atau pun oleh penyalin 
manuskrip yang datang kemudian. Saya belum mengetahui 
apakah nama "Bogor" itu memang telah ada sejak zaman 
lama kerana dalam sejarah-sejarah yang menceritakan 
perkara-perkara purbakala di Jawa perkataan "Bogor" tersebut 
tidak pernah ditonjolkan. 


(3) Perkataan syukran (1 Si ) berasal bahasa Arab, maksudnya: 
menyatakan terima kasih 


(71 

TARIKH PATANI 


banyak-banyak. | 

© Dan [memakan masa yang) lama membuat ini 
risalah TARIKH PATANI, alhamdulillah dengan 
ditaqdirkan Allah Ta'ala hasilnya sekadar per- 
hamba boleh. Dan mana [yang] salah itu tentu 
ada fjugal dengannya, harapkan betulikan] de- 
ngan ikhlas sahaja. Kerana salah bagi mahkluk (su- 
dah] tentu ada. Dan perhamba payah sangat- 
sangat hendak karang ini tarikh. Sebab tarikh 
lama itu banyak Budha dan Hindu. Dan Islam da- 
hulunya tiada sampai. Tetapi tarikh itu kena ri- 
wayat belaka, bilakala tiada kira apa-apa pun 
dan buat mereka itu kita tahulah sesungguhnya 
yang jadi waktu itu dan di tempat itu. 


l 
Ini kisah riwayat hikayat RAJA LANQASUKA 


(tS pwli )9), Raja merintah hukumah"% ini 


agamanya Hindu dan Berahaman (Ola). Ibu 
'ashimah"" di negeri KEDAH waktu sekarang. Kita, 


19% Pada masa sekarang "Langasuka" ditulis dengan "Langka- 


suka". Nampaknya Syeikh Daud bin Abdullah al-Fathani 
selaku penyalin dan pentahgig pertama Tarikh Patani tidak 
mengubah tulisan asalnya, kerana sama ada Syeikh Fagih 
'Ali mau pun Syeikh Daud bin Abdullah al-Fathani pada 
tulisan ini masih menggunakan ucapan atau tulisan dalam 
bahasa Arab. Barangkali sampai ke zaman Syeikh Daud 
bin Abdullah al-Fathani orang-orang Melayu menyebut 
perkataan tersebut masih mengikut dialek Arab yang 
berbeda dengan dialek sekarang perkataan tersebut 
diubahsuaikan yang diistilahkan dengan telah di- 
melayukan. Tentang berdirinya kerajaan "Langasuka" 
sebagai kerajaan Melayu yang tertua lebih lanjut saya 
tulis.dalam bahagian lain tentang sejarah ini. 


Perkataan hukumah (in ¿5>) berasal bahasa Arab, ertinya: 
pemerintahan, kerajaan. 


uo 


11 perkataan 'ashimah (Le ) berasal bahasa Arab, ertinya: 


ibu kota, ibu negeri, pusat pemerintahan 

Nahnu''”, tiada tahu bila mula, /akin"9 kata se- 
tengah-setengah orang tua belum Nabi 'Isa anak 
Maryam zahir orang-orang Cina datang ber- 
tijarah"" di negeri ini. 


Ada juga di sebutnya negeri LANOASUKA. 
Dan katanya, "Riwayat kisah ini ada raja selepas 
Isa bin Maryam zahirnya dua ratus tahun" 
(tahun 200 Masihi, pen:). Tetapi Cina itu sebut 
“katanya, "Mengikut sanah"5! Cina, berbetulan 
lebih kurang selepas "Isa zahir dua ratus tahun". 


Dan negeri hukumah ini ikut agama orang- 
orang Hindi (India, pen:) datang berdagang ada 
tempat pulau, tiga jazirah, dekat KEDAH. Na- 
manya ikut negeri ini. Di situlah tempat orang- 
orang Hindi berdagang daripada JURAPATI 


(Sur 1. Dan kawalan negeri LANOASUKA 


ini (terlmasuk LEGOR dan SANJURA""*!. Dan tem- 
pat pelabuhan besarnya PATANI. Tetapi kita tiada 
tahu di mana tempat kerana negeri Patani waktu 
itu namanya beum jadi Patani. Lakin, tentu 
daerah PATANI ini besar pelabuhan dan masyhur 
rata-rata alam. Dan rata-rata kebanyakan SAN- 


M2) perkataan Nahnu (xy£ ) berasal bahasa Arab, ertinya: kami 
atau kita, digunakan untuk ganti diri 

13) Perkataan /akin (43 ) berasal bahasa Arab, ertinya: tetapi 

119! Perkataan tijarah BS ) berasal bahasa Arab, ertinya: ber- 
dagang, perdagangan atau perniagaan 

151 Perkataan sanah (iu ) berasal bahasa Arab, ertinya: tahun 

161 Orang-orang Melayu menyebut dan menulis dengan "Seng- 
gora”. Sekarang telah ditukar nama oleh orang Thai 
menjadi "Songkhla". Pengarang Tarikh Patani (Syeikh 
Fagih 'Ali al-Fathani) dan penyalinnya (Syeikh Daud bin 


Abdullah al-Fathani" menulisnya dengan "Sanjura" adalah 
menurut lughat Arab. 

JURA dan LEGOR itu duduk di bawah RAJA PATANI, 
kerana waris RAJA LANOASUKA di KEDAH beri 
amaran perintah di sebelah laut bagi syamsi (mata- 
hari, pen:) supaya berniaga dengan Cina, dan 
Khemir, dan Bugis, dan Jawa, dan Bali. 


Maka berhimpunlah banyak orang ajnabi 
(asing, pen:) di Ipellabuhan PATANI supaya 
berdagang. Ada pun jalan berlayar perahu lebih 
banyak. Dan ada gajah buat ambil barang-barang 
dagangan. Jalannya langkah bukit pergi kepada 
"KEDAH. Duduk di KEDAH sampai PATANI jalan 
gajah lamanya satu bulan dua puluh lima hari. 
Berjalan tiada cepat tiada lewat kerana berhenti 
di jalan jikalau gajah hendak makan dan beri 
berihat. 


Syahdan adapun orang-orang duduk di PATANI 
ada yang makan nasi dan ada yang makan gandun 
(gandum,pen:). Dan orang yang lain-lain ada yang 
makan jagun[g]'*”. 


Orang Arab pun ada datang daripada laut 
Farsi dan Hadhralmaut berniaga dengan orang 
PATANI. Dan orang Cina dan orang Hindi pandai 
jampi-jampi dan sihir-sihir Iselhingga orang lain 
takut kepadanya sebab hairan. Tetapi dia sembah 
belaka''8!, Batu pun ada sembah. Dan kayu pun 
ada sembah. Orang-orang Melayu Iberasa) takut, 
maka banyaklah mengikut agama Hindi itu. 
Agama Hindi itu boleh Idikeltahulil ada ikat tali 
leher di tengkuk. Warnanya ada [yang] hitam dan 
ada (yang) kuning. RAJA LANQASUKA dan RAJA 
PATANI ikut agama ini belaka. Orang Arab dan 


U7 Tertulis "jagun" bukan "jagung" ini adalah terpengaruh de- 
ngan lisan orang Arab. 
ta Maksudnya: ... dia sembah segala macam benda. 

Farsi banyak sembah api. Dia agama Majusi. Dan 
ada juga agama Nabi Musa 'Alaihis Salam dan 
agama Nabi 'Isa bin Maryam 'Alaihis Salam. IBe- 
berapa orang Melayu] ada [yangl hairan [mel- 
lihat [kelakuan] orang ini. 


Ada pun orang Jawa bijak berlayar dengan perahu. 
Dan orang Jawa ada datang jual perahu kepada 
[orang] Cina dan [orang] Khemir. Ada pun orang 
SAKAI itu tidak dipanggil orang, hanya [dilpanggil 
"sakai". Maknanya “setengah binatang setengah 
manusia™. Ada pun orang Cina, dan Arab, dan Farsi 
panggil orang hutan belaka [terhadap mereka], sebab 
kalau jumpa dengan orang selalu lari"? masuk hutan. 


Kain dan pakaian [mereka] tiada pakai. Tetapi 
kalau dia lapar dan dahaga dia masuk ambil ba- 
rangnya dengan tiada minta, sebab dia tak tahu 
bahasa Melayu dan bahasa-bahasa lain-laininyal. 
Kemudian sudah makan dia lari masuk hutan 
selalu'?201- Dan kadang-kadang dia ambil barang 
masuk makan di dalam hutan tempat dia duduk. 
Orang SAKAI rupanya hitam dan rambut kerinting 
(keriting, pen:) dan hitam. Badannya rendah. 
Lari cepat seperti binatang di dalam hutan. 


li 

Syahdan, riwayat hikayat RAJA PATAN! 
zaman dahulu itu ialah pelabuhan besar bagi ne- 
geri LANOASUKA ini. Dan tempat masyhur ber- 
niaga dan (perldagangianj seperti tersebut itu. Di 
bawah RAJA PATANI ada banyak raja-raja kecil- 
kecil datang sembah dan mengaku di bawahnya. 
Kawasan sebelah janub (selatan, pen:) sampai 
kepada mulut tanjung'!?!!., Dan di situ pun ada 


19! Maksudnya: ... terus atau langsung lari dengan serta merta. 
120) Maksudnya: sama dengan yang di atas/nota ns. 
(en Maksudnya: barangkali sampai ke Temasik/Singapura. . 

pelabuhan juga, yang datang berniaga orang 
MULKU JAWA, yang sangat banyak handal. Dan 
datang sembah mengadap RAJA PATANI belaka. 
Dan kota RAJA PATANI dekat dengan laut. Dan 
kata-kata SYEIKH SHAFIUDDIN, tempat pang- 
kalaninyal ialah KAMPUNG GHU SEMBILAN 


(perkataan "GHU", pakai huruf Ghain (E). seka- 


rang disebut RU, pen:). Di sini banyaklah orang- 
orang membeli ikan. Tetapi kata SYEIKH SHA- 
FIUDDIN itu, Ibahawal bukanlah di sini tempat 
pangkalan besar, dan ramai-ramai orang di PATANI. 


Maka datanglah orang Hindi, dan bawa berhala 
jual kepada orang-orang negeri LANOASUKA. 
Dan orang Hindi itu menyeru agama Budha [dan] 
sembah berhala. Orang-orang Hindi datang dan 
menyeru banyak orang-orang Melayu Idil- 
lilnglkunglaninya. Dan penyeru Hindi itu duduk 
bersyarah di tengah lilnglkunglan) Melayu, dia 
Sahir (pandai membuat sihir, pen:) dan jampi- 
jampi. Jadi hairanlah orang-orang Melayu. Dan 
banyak percahaya dan beriman dengan Budha 
lama-lama banyaklah (mereka itu), sampai raja pun 
sembah berhala belaka. Jadi berhala banyaklah 
dibina di dalam negeri LANQASUKA ini. 


Ini serupalah dengan kaum Nabi Ibrahim |'A/aihis 
Salam] benci [kepada Nabi Ibrahim 'Al/aihis 
Salaml. Ada pun zaman Nabi Ibrahim I'Alaihis 
Salaml, bapak-bapaknya sembah berhala, dan 
penuhlah di dalam Ka'bah di Makkah. Nabi Ib- 
rahim ['A/aihis Salam) marahlah kepada bapak, 
dan ibu, dan kaum-kauminyal. Kerana berhala itu 
tiada kuasa apa-apa melainkan Tuhan sahaja yang 
Maha Tinggi dan 'Azhim. Tetapi iman mereka itu 
dengan ikut jahil, maka tiada boleh buatlah. Se- 
babnya ramai, sampai raja pun beriman dengan 

berhala belaka. Tetapi akhirnya manakala mereka 
itu sadar, ikut pula seruan [Nabi] Ibrahim ['4/a/his 
Salam). 


Maka begitulah juga dengan agama Budha di 
LANQASUKA, lama-lama beransur-ansur masuk 
agama Islam. Orang Cina pun banyak datang 
[pada] waktu itu. Dan orang Hindi pun sampailah 
juga ke negeri Cina dan serukan agamanya seperti 
di negeri LANOASUKA juga. Akhirnya agama 
Budha pun banyak di dalam negeri Cina. Waktu 
orang-orang Budha masuk itu, kata orang-orang 
Cina, "Asalnya tarikh lepas 'Isa zahir empat ratus 
tahun" (maksudnya: tahun 400 Masihi, pen). 

Tetapi tidak nyata, kerana zaman dahulu belum 
ada hijerah!?3! dan sanah (tahun, pen:). Lepas masuk 
agama Budha itu banyaklah pula syafagat 
(DL ) Hindi mengajar kepada orang-orang 
Melayu. Dan waktu itu perempuan dan laki-laki 
tidak berkahwin. Dan tidak haram hendak setidurian) 
[dan] [sekelduduk[an]. Adapun perempuan sangat 
hurriyah?4!, kalau dia hendak duduk dengan siapa 
pun boleh belaka. 


Syahdan, maka adalah kahwin nikah tidak 
ada, dan sebab itu pun bercampurlah Hindi, dan 
Cina, dan orang Melayu. Dan beranak bercucu jadi 


(23) Maksudnya: catatan yang agak lengkap seperti hari, bulan, 
tahun, dan lain-lain sebagainya. Dalam bahasa Melayu 
klasik ada perbedaan antara "hijerah” dengan "hijrah" yang 
bererti "tahun hijrah" atau pun "perpindahan Nabi S.A.W. 
dari Makkah ke Madinah”. Walau bagaimana pun bentuk 
tulisan "hijerah” dan "hijrah" dalam tulisan Melayu/Jawi 
adalah serupa tetapi dalam ucapan saja yang berbeda. Kadang- 
kadang disebut "hijerah" dan kadang-kadang "hijerat". 


(24 Perkataan hurriyah (&,- ) berasal bahasa Arab, ertinya: 


bebas, tidak terikat dengan sesuatu, atau bebas, merdeka 
berbuat. 

orang campuran. Dan orang Melayu pun bercam- 
purlah keturunan zuriat. Tiada serupa dengan 
orang-orang Arab. Ada pun orang-orang Arab 
tiada bercampur. Tetapi orang-orang Arab [yang] 
datang kepada LANQASUKA pun ada bercampur 
juga. Dan akhirnya adalah keturunan Arab. Dan 
begitu juga orang-orang Farsi bercampur juga 
dengan orang-orang Melayu. Maka ada pun raja 
bersyarah kepada rakyat, dan sekalian rakyat 
wajib dengar titah raja. Raja itu panggil "anak, 
atau bin, atau binti kepada sekalian rakyat". 


Ada hikayat riwayat syarahan itu menyebutkan 
nama Qakhabathar (Jl ) ialah anak Raja 'Uga 


(L ye ) negeri Hindi. Anak raja ini ikut orang 
milnjta dan kerja seperti rakyat ramai. Jadi, raja 
bapaknya, [tetapi] buat anaknya serupalah de- 
ngan rakyatnya. Maka raja memerintah itu buat ke- 
pada rakyat serupa anaknya sendiri. Raja ada ber- 
. kata, "Sekalian manusia adalah anakku. Dan akan 
dapat rahmat di dunia dan ruh setelah mati". 
Dan itulah kehendak raja memerintah rakyatnya 
di negeri PATANI zaman dahulu kala. 


Kita dapat dengar nama tulisan SYEIKH SHA- 
FIUDDIN Ibahawal rajanya bernama MAHA- 
BANGSA Imejmerintah negeri LANOASUKA ini. 
Raja ini sangat-sangat banyak Imempunyail isteri, 
tetapi tiada berkahwin. Maka anak pun dapat 
banyaklah. Dan anak-anak itu dihantar meme- 
rintah. rata-rata di dalam kawasan negeri LANQA- 
SUKA dan satunya di PATANI. 


Syahdan, riwayat hikayat RAJA SERI BIJAYA 
memerintah negeri LANQASUKA, bahawa RAJA 
MAHABANGSA negerinya lemah daripada RAJA 
SERI BIJAYA. RAJA SERI BIJAYA itu berasal 

daripada Inegeri) BALIMBAN (PELEMBANG, pen:) 
Orang Balimban (Palembang,pen:) pandai dan 
bijak berperang di jalan laut dan langkah rata- 
rata negeri sampai rata-rata di mana dia hendak 
pergi. Dan sebab hulubalang bijaksana itu maka 
takutlah orang-orang Melayu di dalam negeri 
LANOASUKA. Raja nama SANG JAYA BANGSA 
di dalam tahun tujuh ratus lima puluh lepas Nabi 
'Isa bin Maryam zahir (tahun 750 Masihi, pen:) 
raja ini masuk bermusuh dengan negeri-negeri di 
dalam negeri LANOASUKA. Dan kalahkan negeri 
LANOASUKA. Waktu itu negeri PATANI baru jadi 
nama PATANI. 

Hikayat, katanya [bahawa] raja ini telah me- 
nang perang. Dia Imenlcari tempat bumi subur 
hendak ImemJbuat kota akan dia. Maka adalah 
orang hidup [mencari] makanan dua jalan. Satu 
menangkap ikan di laut dan satu [lagi] jalan Iber- 
cocck] tanam. Maka digelarkan orang TOK 
TANI. Adalah TOK TANI itu menjadi ketua di kam- 
pung itu. Maka orang-orang pun panggil TOK TANI. 

Syahdan, maka adalah raja pun dipersembah 
orang bahawasanya pada tempat TOK TANI itu 
sangat-sangat subur tanahnya dan musim pun 
layak dengan kota. raja. Lalulah raja pergi mem- 
bina kota di kampung TOK TANI itu, tetapi orang- 
orang kampung panggil akan dia PAK TANI 
baginya, lalulah nama negeri itu PATANI seperti 
sekarang ini. Dan katanya pula, [bahawa] raja 
berlanyar dengan perahu di KEDAH hilir air sungai 
ke PATANI, dan sungai itu pun dipanggil juga 
SUNGAI TANI hingga ini sekarang. Sebab orang- 
orang Jawa pandai berlayar perahu maka tidak 
- sukalah raja naik gajah kepada PATANI itu. Inilah 
kisah asal nama PATANI?! 


(25) Tentang asal nama Patani/Fathani berbeda-beda ceritanya. 
Perkara ini diketahui dari pelbagai manuskrip. 

Syahdan, maka adalah hikayat RAJA SERI 
BIJAYA ini buat kotalah di PATANI, tempat kira 
bicara hal negeri sebelah TANAH MELAYU jujuran 
lautan sebelah syamsi (matahari, pen:) dan di sebelah 
tijarah (perniagaan, pen:) di pulau LANQASUKA 
tempat dagangan dengan orang-orang Hindi. Ada 
pun PATANI tempat besar dan kira bicara hu- 
kumah dan dagangan dengan Khemir dan Cina. 
Dan ada pun LEGOR dan SANJURA barang- 
barang laku Idiljual ialah emas, dan ikan, dan 
rotan, dan kayu batang buat perahu tebuk 
tengah, dan kelapa, dan damar buat nur (cahaya 
lampu, pen:). 


Syahdan, maka adalah tiada lama RAJA SERI 
BIJAYA pukul negeri Khemir dan Batu Kota di negeri 
Menang Nama Jaya ikut nama SERI BIJAYA itu. 
Dan banyak negeri-negeri jatuh Itakluk) di bawah 
negeri SERI BIJAYA, dan tambah besar negeri 
PATANI sebab banyak negeri-negeri kalah Iketikal 
[ber]musuh. 


Ada pun Tuan Puteri sangat-sangat cantik di 
negeri JAYA itu, RAJA PATANI mifnita Ime- 
minang] tiada boleh. Maka Iberimusuhlanllah. 
Dan RAJA SERI BIJAYA membinalah kota untuk 
beri hadiah kepada [Tuan} Puteri itu. Dan ada pun 
Tuan Puteri itu tiada Idilbenar(kanl oleh ayahan- 
danya beri duduk di PATANI. Maka bersemayam 
RAJA SERI BIJAYA di negeri JAYA. Dan memberi 
anaknya yang beranak dengan bunda [yang ber- 
asal dari] PATAN! itu memerintah negeri PATANI 
pula sampai anak cucu titih bertitih. 


HI 
Syahdan bahawa berkahwin anak RAJA SERI 
BIJAYA itu dengan anak RAJA SANJURA. Adat 
jamuan pun besar, tujuh hari, tujuh malam. Pa- 

dahinya] sampai ke negeri Cina, dan Hindi, dan 
Balimban (Palembang, pen:) Ada pun negeri 
Khemir bermusuh, tidak kena jemputlah. Dan 
permainan sukaria, riuh. Dan ramailah rakyat 
jelata di dalam negeri. Dan lepas kemudian dari- 
pada itu maka anak RAJA SERI BIJAYA pun 
masyhur rata-rata. Dan namanya bergelar RAJA 
MAHABANGSA juga, sebab zaman dulu negeri itu 
negeri RAJA MAHABANGSA. Banyak gajah-gajah 
datang bawa barang-barang hadiah. Munasabah- 
nya Inikah) kahwin itu. Maka ada Idilhikayatkan 
Ibahawaj gajah banyak-banyak itu tiada tempat 
untuk mengikatnya lalulah lari. Masuk bukit pun 
banyak. Dan buat khianat kepada kebun-kebun 
dan rumah-rumah rakyat jelata. Dan rakyat pun 
mengadulah kepada raja. Dan raja pun panggillah 


DATOK PERCAM (p si> ) panggil gajah dan 
tangkap gajah. Ada pun Datok Percam itu bijak 
pandai belaka pelihara gajah. Dan gajah sekalian 
pun takut dan dengar kata Datok Percam itu. 
Sekalian rakyat Imelmulialkanl dan hormat ke- 
padanya sebab susah rakyat sentiasa Idibantu oleh 
Datok Percam yangl berlaku antara gajah buas 
dan kampung-kampung dan dusun-dusun rakyat 
di dalam negerinya. Ada pun Tok Percam itu anak 
Ikakil tangan raja dan banyak ada bawah raja. 
Raja pun beri duduk di dalam kota kerana rakyat 
mengadu sembah meminta tolong [kepada Tok] 
Percam itu beri keamanan kepada rakyat jelata di 
dalarn negerinya. Dan [kepada] Tok Percam itu 
banyak anak-anak dara kampung-kampung jatuh 
cinta kasih. Sebabnya jadi isteri Datok Percam itu 
sangat-sangat aman dan mulia. 


Adakalanya Tok Percam berhenti di kampung- 
kampung dusun banyak beri sambut dengan 
anaknya. Suruh tidur dan buat isteri. Dan Tok 

Percam itu sangat seronok [dengan] beras puluft] 
kuning. Di mana dia pergi orang-orang pun sambut 
dan beri makan. Dan dia berjalan ke mana-mana 
[saja] dengan gajah. Dan [Tok] Percam tiada mel[n]cari 
makanan [untuk] kepada gajahnya. [Keranal] ji- 
kalau orang tahu gajah Tok Percam sekalian 
orang i[menJcarilkan] makan[lan] untuk kepada 
gajah itu. Gajah Tok Percam tiada biking'?8, 
Ikepada) kanak-kanak dan perempuan gajah Tok 
Percam sangat jinak dan baik (mengikuti ajaran. 
Sebab itulah rakyat kasih dan suka Ikepadalnya. 
Gajah sangat-sangat Iberlguna Ipadal waktu itu, 
kerana Iberjjalan-jalan, sekalian berjalan jauh 
dengan gajah. Berjalan dari negeri PATANI sampai 
kepada negeri KELANTAN,dan berjalan tiada 
segera dan tiada lambat, sampai kepada negeri 
KELANTAN dua belas hari. Dan ghalib berjalan 
ramai-ramai sekali berangkat. 


IV 

' Syahdan, adalah kisah hikayat bermusuh RAJA 
LEGOR dan RAJA SANJURA. Maka adalah RAJA 
LEGOR ada seorang putera dan RAJA SANJURA 
ada seorang puteri sangat cantik rupawan. Dan 
tuan puteri itu RAJA SERI BIJAYA hendak ber- 
kahwin dengan anak RAJA MULKUL JAWA. Maka 
RAJA LEGOR pun marah kerana puteranya tidak- 
tidak, siang menjadi malam dan termimpi-mimpi 
hingga tiada makan dan minum. Maka pada suatu 
hari masuklah ia dengan askar-askar kepada dalam 
negeri SANJURA itu. Maka bermusuhlah. Dan me- 
ngadulah kepada negeri PATANI. Kerana negeri 
PATANI tempat kira bicara. Dan SERI BIJAYA 
fikir, bahawa negeri bermusuh sama sendiri dan 


126) Perkataan "biking", perkataan ini sering didengar dari 
ucapan orang-orang Patani. Maksudnya: banyak ulang, 
peradang, suka marah, liar dan garang, dan lain-lain lagi. 

lamal-lamal lemah dan akan dipukul oleh negeri 
Khemir dengan mudah. Maka lalulah berkahwin 
tuan puteri SANJURA dengan tuan putera RAJA 
LEGOR itu. Dan negeri pun aman. Tatkalatuan puteri 
masuk kepada SANJURA itu, RAJA SANJURA 
hantarlah tuan puteri ke negeri PATANI. Dan raja 
negeri PATANI pun berlayarlah membawa tuan 
puteri SANJURA itu kembali kepada tuan putera 
anak RAJA LEGOR. Maka telah tahu hal ini kepada 
anak raja di negeri MULKUL JAWA, maka marah- 
lah pula kepada negeri PATANI. Tetapi RAJA PA- 
TANI pun hantar tuan puteri PATANI kepadanya 
supaya berkahwin. Kemudian daripada itu aman 
negeri sekalian. Ada pun tuan puteri PATANI itu 
waris dengan anak RAJA MULKUL JAWA, sebab 
RAJA SERI BIJAYA asalnya daripada MULKUL 
JAWA. 


Syahdan, adalah kisah orang Hindi datang 
bersahabat dengan orang-orang PATANI di dalam 
waktu itu sangat-sangat karib kerana agama 
Budha bertambah-tambah maju. Dan besarlah 
kemajuan agama Budha di negeri, laju dan bawa 
masuk ajaran agama Budha. Dan di dalam negeri 
MULKUL JAWA pun maju juga. Dan akhirnya ma- 
suklah di negeri PATANI. Ada pun orang-orang 
' tua berkata, [bahawa] hikayat menyeru agama 
Budha itu membawa timbul bahasa SANKERITA 
(Sangsakerta, pen:) dan BALI. Maka banyaklah 
berhala dan timbullah pakaian kuning. Dan 
segala kaum raja-raja dan keluarga Diraja dan 
' rakyat pun pergi [men]dengar syarahan ajaran 
agama Budha belaka. Di dalam sami agama Budha 
penuh berhala. Dan orang-orang Cina panggil Tok 
Kong. 


Syahdan, adalah orang Melayu tiada boleh 
Imemjbuat huma (bertanam padi, pen:) kerana 


19 





TARIKH PATANI 
gajah dan kerbau tiada ada tuan punya dan lepas 
rata-rata. Dan setengah orang tua riwayat bahawa- 
sanya gajah-gajah dan kerbau itu dipunyani oleh 
raja belaka.Tetapi siapa berkehendak punya pun 
boleh, jika rakyat sembah milInlta punya daripada 
raja. Ada pun suatu masa ada seekor ker bau 
biking maka keluar khianat kepada rakyat jelata. 
Di dalam negeri kerbau dipanggil anak hamuk. 
Maka susah ba/la' kepada negeri kerana anak 
hamuk itu melompat rata-rata tempat dan tiada 
siapa pun boleh tangkap padanya. Dan kerbau itu 
tiada tahu mari (datang, pen:) di mana 
asalnya. Maka riwayat orang-orang tua ada dari- 
pada KEDAH dan meloimlpat mengadap matahari 
naik. Dan raja pun panggil rakyat jelata. Dan 
mesyuaratlah sama-sama hendak tangkap anak 
hamuk itu. Tetapi pada waktulnyal akhirnya tiada 
beberapa lama hilangnya tiada tahu ke mana pergi 
anak hamuk itu. 


vV 

Syahdan, maka adalah hikayat PATANI sangat 
masyhur kepada negeri Cina, dan Arab, dan Hindi, 
dan Jawa. Dan orang ajanib (asing,pen}) itu da- 
tanglah berniaga di PATANI. Dan bertambah- 
tambah masyhur namanya. Dan [pada] waktu itu 
perahu lalu lalang dan singgah ratus-ratus 
bilangan[nyal. Dan sampai kepada pangkalan 
siang menjadi malam (berterusan siang dan 
malam, pen:). Maka damalr] sangat-sangat 
banyak dijual di pekan-pekan PATAN! sebab 
perahu hendak buat pelita pasang di tengah laut 
dan buat bekal berlayar pergi jauh dari pangkalan 
PATANI. Jikalau fdillihat Ipadal waktu malam 
sSeumpamalah bintang di langit kerana cahaya ini 
pelita berkelit kelat (kelap kelip, pen:) rata-rata laut. 
Dan inilah zahir kebesaran dan masyhur di negeri 
PATANI ke-pada orang-orang ajanib seluruh dunia. 

Dan orang Arab dan Farsi lalulah pergi ke negeri Cina 
dan Khemir. Dan banyaklah orang-orang Arab 
datang berniaga dan duduk di negeri PATANI. 
Dan orang-orang itu bercampur kahwin dengan 
orang Melayu. Dan banyaklah keturunan mereka 
itu duduk di PATANI. 


Grang-orang Arab dan Farsi suka masuk hutan 
dan bukit kerana memburu binatang berkenaan 
dengan rusa dan kijang . Dan sebab itulah orang- 
orang Arab sangt suka di negeri PATANI dan sa- 
habat karib dengan orang-orang PATANI. 


Syahdan, ada pun orang Arab dan Farsi sangat 
suka memburu binatang seperti kijang dan rusa. 
Dan ada pun tanduk rusanya mereka itu ambil 
Idilgunalkanl [untuk] permainan seperti pe- 
nyalng]kut kain dan jubah. 


Orang-orang Budha itu makan babi. Maka se- 
tengah-setengah orang itu tukar babi dengan 
kijang kerana orang Budha itu sangat-sangat su- 
kalah kepada babi. Dan orang-orang MELAYU 
ISLAM itu benci kepada babi sebab haram dan 
suka khianat kepada tanam-tanaman orang-orang 
MELAYU ISLAM. Jadi,Ipadal waktu itullahl 
Iperimulafan) berbantahan di antara orang-orang 
MELAYU ISLAM dengan orang-orang MELAYU 
BUDHA di dalam negeri PATANI. Maka adalah 
pakaian orang-orang MELAYU BUDHA dengan 
orang-orang MELAYU ISLAM boleh diperhati tan- 
danya kepada dua perkara. Yakni orang-orang 
MELAYU ISLAM pakai kain dan bawa beliung. 
Dan orang-orang MELAYU BUDHA itu orang-orang 
gelarkan orang berhala. Kerana orang-orang itu 
pakai tali leher dan gantung gambar tembaga, atau 
perak, atau, besi daripada berhala. laitu Tuhan 
agama Budha. : 

VI 
Syahdan, adalah kerajaan SERI WIJAYA meme- 


rintah tagriban (4 5 ertinya: lebih kurang, pen:) 


lima ratus tahun. Maka berperanglah sangat besar 
di negeri MULKUL JAWA kerana merebut kekua- 
saan di antara anak raja-raja SERI WIJAYA de- 


ngan anak-anak raja titih SULANDRA (jA gu 
atau dalam sejarah moden tertulis: Syailendra, pen:). 
Dan dengan sebab peperangan itu maka negeri 
PATANI pun masuk [alkan pihak kerajaan SERI 
WIJAYA. Peperangan sangat-sangat lama, dengan 
perahu dan darat, dan bukit. Adalah peperangan 
orang Jawa itu kuat memanah dan bertikam 
dengan lembing. Dan orang Jawa lebih kuat dari- 
pada kerajaan SERI WIJAYA. Tetapi kerajaan ini 
tiada kalah kepada seterunya. Dan natijahnya ke- 
rajaan berdua itu pun turun tangan buat as- 
sa'adah?”. 


Dan negeri PATANI pun jatuhlah di bawah ke- 
rajaan kedua-duanya itu. Syahdan manakala 
telah berhenti perang dan musuhnya jerajaan SERI 
WIJAYA, SULANDRA pun buat pusat pemerin- 
tahan dan membina kota di PATANI supaya 
menjaga kesejahteraan di dalam negeri-negeri 
MELAYU sebelah timur. Dan negeri LEGOR pun 
kuranglah [di]peduli{kan] oleh kerajaan SU- 
LANDRA.Maka tatkala inilah negeri PATANI 
kemòali pula masyhur kepada rata-rata alam. 


Syahdan, maka adalah orang-orang MELAYU 
ISLAM pun berbantahan dengan orang-orang ME- 
LAYU BUDHA kerana hidup [hendak] menyalin 
agama tidak serupa kedua-duanya. Akan tetapi 


27 Perkataan assa'adah (óslacJi ) berasal bahasa Arab, erti- 
nya: berbaik-baik, tidak bermusuhan, kebahagian, dll. 

tiada Iterljadi peperangan besar kedua-duanya. 
Maka di waktu itu negeri PATANI masyhurlah 
kepada Arab, dan Cina, dan Jawa, dan Hindi. Ada 
pun nama raja [pada] waktu itu semuanya bahasa 


SANKRIT (dy Kaw ) dan BALI. Tetapi bercakap 
perkataan dalam negeri PATANI telah mempergu- 
nakan BAHASA MELAYU. Maka ada pun bahasa 
Melayu ini pada mulanya Iberasa! daril kerajaan 
SERI WIJAYA. Dan lepas kerajaan SULANDRA 
masuk campur itu, maka bahasa Melayu ada pula 
Ikelbanyaklan)nya daripada bahasa Jawa. Mula- 
nya ada bahasa Melayu campur [bahasa] Hindi 
dan campur pula bahasa LANGKAWI. Ada pun pa- 
káian orang-orang Melayu [pada] waktu itu tiada 
pakai baju. Dan orang-orang hutan itu bertelan- 
jang seperti binatang. 


Syahdan, maka adalah raja namanya mula- 
mula RAJA SERI WIJAYA masuk itu buat negeri 


LEGOR menjadi 'ashimah (Lels ertinya: ibu negeri, 
pen:) besar baginya di negeri Melayu dalam tahun 


tujuh ratus tujuh puluh lima Masihi (775 Masihi, 
pen :). Di negeri PATANI waktu itu namanya negeri 


LANGKASUKA (Sy KI , lain dari tulisan ter- 


dahulu dengan LANOASKA, pen:). Agama nya 
Hindu, asalnya agama Hindu daripada negeri 
Hindi. Maka masyhurlah gagahnya, lalulah sampai 
pelmelrintahlanlnya ke negeri LANOASUKA. 
Maka negeri LANOASUKA ini orang-orang Cina 


panggil juga namanya CHAI HA TU (sk. ). Ada 
pun RAJA SERI WIJAYA mula masuk itu ber- 
kahwin dengan anak RAJA LANOASUKA. Dan 
dapat anaknya bernama BANGSA. Dan anaknya 
ini umur dua puluh dulapan (tahun) maka di- 
tabaikan menjadi RAJA LANOASUKA dan kakak- 
nya menjadi raja negeri KEDAH, iaitu negeri 

LANQASUKA juga di waktu itu. 


Syahdan, maka anak RAJA BAGSA itu puteri- 
nya dua orang dan puteranya ada dua orang. Raja 
putera [yang] satunya [berlnama ANTIRA BANG- 
SA. Dan yang kedua putera namanya CANTERA 
BANGSA. Maka CANTERA BANGSA Imenjjadi raja 
Imelmerintah di negeri LEGOR. Dan ANTIRA BANG- 
SA Imelmerintah negeri LANOASUKA. 


Syahdan, maka adalah negeri LANOASUKA pun 
salin nama JAYA negeri RAJA SERI WIJAYA dan 
'ashimah (ibu negeri, pen:) di negeri PALEIMI- 
BANG. di waktu itulah RAJA SERI IWIIJAYA dapat 
kuasa besar di dalam negeri-negeri Melayu khu- 
susnya. 


Syahdan, maka adalah anak putera ANTIRA 
BANGSA pula [diltaballkan] menjadi raja di PA- 
TANI di dalam awal-awal abad gurun tahun 
Masihi dulapan ratus lepas Masihi (tahun 800 
Masihi, pen:). Di waktu baginda Imelmerintah 
negeri ini adalah timbul peperangan merebut ka- 
wasan [daerah] takluk. 


Syahdan, maka adalah RAJA JAYA dengan 
RAJA KHEMIR itu berperang, tetapi kalah RAJA 
KHEMIR. Maka RAJA SERI WIJAYA yang besar 
itu pun sampai [daerah] takluknya hingga [kel 
negeri KHEMIR. Dan negeri KHEMIR itu orang- 
orang Melayu [mel]manggilnya [dengan] nama 
NEGERI CEMPAKA PURA. Dan puteri anak RAJA 
CEMPAKA PURA pun berkahwin dengan RAJA JAYA. 
Waktu itu adalah agamanya Budha menyembah 
berhala. 


Syahdan, maka anak putera RAJA ANTIRA 
BANGSA itu bernama ANTIRATA BANGSA 

Ime)merintah negeri PATANI. Dan baginda hantar 
tenitejra asykar menolong RAJA JAYA. Dan 
kerana itu RAJA KHEMIR kalah kepada RAJA 
JAYA. 


Syahdan, maka ada pun negeri PATANI sa- 
ngat masyhur tempat bertanam padi. Maka waktu 
itu negeri PATANI subur. Berhimpun tumbuh- 
tumbuhan makanan. Fasal orang Arab punbawa 
ke negeri Arab. Syahdan ada pun orang Farsi itu 
bawa beras kembali ke negeri Farsi, bawa me- 
ngadap RAJA SYAH. Ada pun orang-orang Arab 
dan orang-orang Farsi itu pun banyaklah ber- 
kahwin dengan orang Melayu di negeri PATANI. 
Dan orang Arab dan Farsi manal-mana yangl ber- 
kahwin itu (memlbawa isteri [mereka] ke negeri 
Cina dan Khemir kerana berniaga ke negeri ter- 
sebut itu. 


Ada pun orang Melayu waktu itu rupalnya] 
hitam-merah atau hitam-manis. Rupanya kecil 
daripada orang Arab dan Farsi. Maka Ikelhi- 
duplan) orang-orang Melayu sangat-sangat maju 
kerana dapat Ipellajaran daripada orang-orang 
Arab dan orang-orang Farsi. Lakin, orang-orang 
Arab dan Farsi tiada pandai membuat kebun dan 
menanam .Mereka itu sangat-sangat banyak suka 
ImemJburu binatang seperti kijang dan rusa. Dan 
mereka itu takut kepada harimau kerana mereka 
tiada biasa kenal binatang ini di dalam negeri 
mereka itu. 


Syahdan, ada pun orang Melayu dengan orang 
Arab dan Farsi [pada] waktu itu tukar [menukar] 
barang dagangan. laitu orang Arab dan Farsi 
Imemibawalah padi-beras kepada negeri Arab. 
Ada pun gandun (maksudnya:gandum, pen:) itu 
Idildatanglkan) daripada negeri Arab jadi da- 

gangan tukar [menukar] beras dengan gandun 
(gandum, pen:). Dan ada pun gandun (gandum, pen:) 
itu orang-orang Melayu tiada [melmakanInyal 
seperti mereka itu. 


Syahdan, ada pun seorang puteri RAJA 
SENGGORA (sebelum ini di tulis SANJURA, pen:) 
itu sangat-sangat cantik rupanya. Maka adalah 
[seorang] saudagar orang Farsi milnlta Imemi- 
nang untuk] berkahwin. Maka RAJA ANTIRATA 
(BANGSA) raja negeri PATANI pun milnitalah. 
Maka akhirnya berkahwin[lah] anak saudagar 
Farsi [itu] dengan puteri RAJA SENGGORA itu. 
[Nama anak saudagar Farsi itu] Sulaiman Syah. 


Syahdan, maka ada pun RAJA ANTIRATA 
BANGSA [me]merintah negeri PATANI di bawah 
RAJA SERI WIJAYA itu lama waktu[nyal hingga 
adalah seorang anak putera bernama ANTIRATA 
DEWA BANGSA Idiltabalikan) menjadi raja ganti 
baginda ayahandanya. Maka waktu [diltabal[kan] 
itu umurnya tiga puluh satu tahun. 


Syahdan, maka adalah RAJA ANTIRATA DEWA 
BANGSA [melmerintah negeri PATANI itu adalah 
timbul! peperangan besar di antara negeri JAYA 
dan LEGOR. Ada pun musuh besar itu ialah RAJA 
LEGOR dengan RAJA JAYA hendak meruntuhkan 
kerajaan besar RAJA SERI WIJAYA. Waktu itu ba- 
nyak orang-orang salin agama Budha kepada 
agama Islam. laitu negeri PATANI tatkala ketika 
itu telah banyak salin agamanya. Maka RAJA 
LEGOR dengan RAJA JAYA pun tiada suka 
hendak (bersahabat) kepada orang-orang Jawa 
dan Sumatera kerana RAJA LEGOR dengan RAJA 
JAYA waktu itu membangun kanisah (gereja, kuil, 
pura, pen:) agama Budha [yang] sangat besar. 
Syahdan, ada pun raja kedual-dualnya itu ber- 

satu padu dan Iberjangkatlah tenftelra berpe- 
rang dengan raja besar SERI WIJAYA. Dan raja 
besar pun lari ke negeri PATANI. 


Syahdan, maka ada pun RAJA LEGOR dengan 
RAJA JAYA pun membangun sebuah kerajaan 
baru bernama TAMANGA SINGA (dalam beberapa 
sejarah ditulis: TAMBERALINGA, pen:). 


kaa 


CATATAN: 

Tarikh Patani versi karangan SYEIKH FAQIH 
'ALI ini tidak beliau tulis tahun beliau selesai 
menulisnya. SYEIKH DAUD BIN ABDULLAH AL- 
FATHANI selaku penyalin, juga membuat bebe- 
rapa pembetulan (pentahgig pertama), juga tidak 
mem-buat catatan tahun selesai menyalinnya. 
Maka fagir shaghir ilallah: HAJI WAN MOHD 
SHAGHIR ABDULLAH sebagai pentahgig kedua, 
diusahakan daripada tulisan Melayu/Jawi kepada 
tulisan Latin/Rumi untuk terbitan pertama juga 
akan diterbitkan dalam edisi Melayu/Jawi. Selesai 
mengerjakannya di: FATHANI DARUSSALAM 
pada 12 Rabi'ul Awwal 1410 H bersamaan 12 Ok- 
tober 1989 M. Selesai menyimak dan mengedit 
kembali dari buku Khazanah Karya Pusaka Asia 
Tenygara, jilid 1, yang diterbitkan tahun1990, di 
Kuala Lumpur pada hari Selasa, 22 Jumadil Akhir 
1419 H/13 Oktober 1998 M 

NENEK MOYANG ULAMA DAN RAJA-RAJA 
MELAYU 


(Artikel Yang Pernah Dimuat Dalam Majalah Dakwah) 
Oleh: 


Hj. Wan Mohd. Shaghir Abdullah 





FAQIH “ALI 
AL-MALBARI AL-FATHANI 
NENEK MOYANG ULAMA 
DAN RAJA-RAJA MELAYU 


Oleh: 
Hj. Wan Mohd. Shaghir Abdullah 


PENDAHULUAN 
TOKOH yang diperkenalkan ini berbeza de- 
ngan beberapa tokoh bernama 'Ali yang pernah 
diperkenalkan dalam majalah Dakwah terbitan 
terdahulu, iaitu Syeikh Wan 'Ali bin Ishaq al-Fatani 
(Dakwah, Disember 1995 M), Syarif 'Ali Brunei 
(Dakwah, Jun 1997 M), dan Syeikh 'Ali bin Faqih 
al-Fatani (Dakwah, Ogos 1997 M). Tetapi Faqih 'Ali 
al-Malbari yang diperkenalkan ini juga bernama 
Andi"!!! "Ali. Masih kurang dapat dipastikan 
negeri asalnya kerana ada pendapat menyebut 
beliau berasal dari negeri Malabar (India) dan pen- 
dapat yang lain menyebut berasal dari negeri 
Bugis (Sulawesi Selatan, Indonesia). Dalam 
Zaman yang sama ada lagi tokoh yang bernama 
Syeikh Faqih 'Ali yang berasal dari Patani. Syeikh 
Faqih 'Ali yang dari Patani pula ada kemung- 
kinan orang yang sama dengan Faqih'Ali al- 
Malbari atau Andi' 'Ali, kerana sama-sama 
menjalankan aktiviti di Sulawesi Selatan, Johor, 
Kelantan dan Patani. 

Tulisan ini masih belum dapat memberikan 
kepastian tentang Faqih 'Ali al-Malbari/Andi' 


(1) Beberapa istilah gelaran bangsawan Bugis yang dikenal 


oleh masyarakat Melayu di antaranya termasuk Andi' 
atau pun Andi. Selain itu ada lagi istilah Upu Daeng, Upu 
saja atau Daeng saja, La Ode, Karaeng, dil. 

Ali yang tersebut apakah dia juga Syeikh Fagih 
'Ali (Patani) atau pun tokoh yang berlainan. 
Yang dapat dipastikan bahawa beliau yang 
diperkenalkan ini adalah sebagai seorang tokoh 
besar dunia Melayu yang mempunyai zuriat yang 
ramai menjadi ulama dan menjadi raja dalam be- 
berapa kerajaan di Patani dan Kelantan, bahkan 
tempat-tempat lain dunia Melayu. 


SILSILAH/ASAL USUL 

Tersebut dalam buku Ringkasan Cetera Kelan- 
tan’? oleh Dato' Nik Mahmud'?', Dato" Perdana Men- 
teri Paduka Raja Kelantan, "Syahdan pada suatu 
masa, bulan sedang mengambang, di tepi langit, 
tersebutlah anak raja Bugis lari daripada sauda- 
ranya. Menumpang sebuah bahtera sampai ke 
Johor dan tumpang duduk berkirim diri di rumah 
Laksamana Kota Tinggi. Dipanggil! orang "Andi' 
"Ali". Tatkala Laksamana memandang kepa- 
danya, berasalah kasihan belas, dan dipelihara- 
kannya sebagai anak sendiri. Tidak berapa tahun 
kemudian daripada itu diperjodohkan dengan anak- 
nya yang bernama "Wan Tija”. Tidak berapa lama 
lepas itu, Andi" 'Ali serta dengan isterinya pun 
beredar ke Patani. Menumpang di rumah Mekong 
Damit, Kampung Bira, pada tahun Hijrah 1049 (kira- 


(2): Dicetak oleh Matba'ah Al-Asasiah Company Kelantan, 
1351 H/1933 M 


(3) Beliau adalah termasuk salah seorang di antara sekian 
ramai keturunan Fagih 'Ali yang dibicarakan ini. Nama 
-lengkapnya Dato' Nik Mahmud bin Nik Ismail bin Wan 
:Abdus Shamad bin Syeikh Jamaluddin al-Fathani. 
Syeikh Jamaluddin al-Fathani mempunyai anak tiga 
orang, ialah: Wan Abdul Jalal (di Terengganu), Wan 
Abdus Shamad (di Kelantan) dan Syeikh Wan Idris 
digelar dengan Syeikh Jarum (di Kedah). Keterangan ini 
saya peroleh dari salah seorang keturunan Syeikh Jarum 
(di Kedah) 30 September 1996 M. 

kira 1640 M, pen:). Maka kerana lemah lembut 
tingkah lakunya, dan berpelajaran, orang di Patani 
memanggilnya Faqih “Ali. Di situ ia beristeri Cik 
Dewi anak Seri Biji Diraja. Fagih 'Ali beroleh be- 
berapa anak laki-laki dan perempuan dengan kedua- 
dua isterinya (Wan Tija dan Cik Dewi) ..."'%, 
Dalam salah satu silsilah yang saya peroleh 
dari Terengganu tertulis, "Fagih Ali Malbari, asal 
anak raja Bugis keluar daripada negerinya pergi 
ke Malabar kerana menuntut ilmu ugama dan 
tinggal di sana dengan menyembunyikan bang- 
sanya. Dan menamakan dirinya Faqih "Ali, kemu- 
dian masuk ke Johor dan ke Patani. Anak cucunya 
di. Patani, di Kelantan, di Terengganu, dan 
seluruh negeri Melayu"'S!. Riwayat yang lain, ber- 
dasarkan beberapa silsilah terutama sekali yang 
ditulis oleh Haji Nik Ishak, Tingkat, Kelantan, ada 
dinyatakan bahawa Andi' "Ali itu namanya juga 
ialah Syeikh 'Ali al-Malbari. Masih kabur riwayat 
kerana pada satu versi dikatakan beliau berasal 
dari negeri Bugis dan versi lain pula menyebut 
dari Malabar. Apabila dikatakan Andi' 'Ali atau 
Faqih 'Ali al-Malbari maka silsilah tidak ditemui 
sambungannya kepada yang lebih atas. Yang lebih 
menyukarkan pula salah satu versi silsilah yang 
ditemui di Patani bahawa Syeikh Shafiyuddin 
Dato' Pujuk | Pemerintah Patani adalah anak 
Faqih 'Ali al-Malbari. Sekiranya yang dimaksud- 
kan dengan Syeikh Shafiyuddin itu adalah 
Syeikh Shafiyuddin yang bergelar Tok Raja Faqih 
maka jelas cukup menambah kesimpangsiuran. 
Jika yang dimaksudkan adalah orang lain maka 
masih boleh diambil kira sebagai satu catatan 


a Ringkasan Cetera Kelantan, him. 17 


(5) Kalimat yang sama juga terdapat dalam silsilah versi 
'Patani 

silsilah yang betul. Perlu diingatkan pula bahawa 
ada seorang lagi tokoh Patani yang bernama 
Faqih “Ali, ialah putera Wan Muhammad bin 
Syeikh Shafiyuddin (Tok Raja Fagih). Fagih 'Ali 
inilah orang pertama menyusun Tarikh Patani dalam 
bahasa Melayu berdasarkan karya datuk/nenek- 
nya Syeikh Shafiyuddin yang ditulis dalam bahasa 
Arab'8!, Faqih "Ali ini adalah seorang pembesar Pa- 
tani yang diberi gelar Datuk Maharajalela. Selan- 
jutnya Fagih 'Ali/Datuk Maharajalela inilah yang 
akibat peperangan antara Patani dengan Siam lalu 
mencari bantuan kerajaan Bone di Sulawesi. Se- 
tengah riwayat, mengatakan bahawa beliau wafat 
di Sulawesi dan riwayat yang lain menyebut 
beliau inilah yang pulang ke Semenanjung dengan 
memakai nama Faqih 'Ali al-Malbari atau Andi' 
'Ali itu, wallahu a'lam. Masih sukar untuk dipas- 
tikan apakah yang bernama Faqih 'Ali itu hanya 
seorang saja, atau ada dua, atau tiga orang yang 
bernama sama tetapi hidup se zaman. Oleh 
sebab Andi’ 'Ali/Fagih'Ati al-Malbari tidak 
diketahui nama orang tuanya, maka masih belum 
boleh disimpulkan pendapat bahawa tokoh yang 
dimaksudkan hanya seorang saja, iaitulah 
Fagih Ali, pembesar Patani yang pernah sebagai 
imigran ke negeri Bone, Bugis, kerana mencari 
bantuan untuk melawan pencerobohan Siam 
terhadap Patani (1632 M). Nama orang tuanya 
ialah Wan Muhammad bin Syeikh Shafiyuddin 
(Tok Raja Faqih). Ada pendapat yang lain pula, 
dikatakan bahawa Fagih 'Ali al-Malbari adalah 
saudara kandung Ibrahim Datu Kelantan VI 
(1632-1637 M) di Cam ia bergelar dengan Ong Chai 
Nyek Ong Brohim Po Nrop (menjadi raja di 


(61 Linhat Shaghir Abdullah dalam Khazanah Karya ... , 
jilid 1, 1990, hlm. 7-28 

Campa 1637-1684 M). Cuma masih timbul ke- 
raguan kerana dikatakan bahawa ayah Fagih Ali dan 
Ibrahim bernama Mustafa Datu Jambu bergelar 
Sultan Abdul Hamid Syah atau Ong Tpouo atau 
Po Rome kemudian bergelar Raja Sri Sarvasadesa 
(Raja Campa 1577-1637 M). Ayahnya bernama 
Abdu! Muazaffar Waliullah. Berpunca dari Abdul 
Muzaffar inilah menurunkan ulama-ulama dan 
tokoh-tokoh besar Patani, Kelantan, Terengganu 
dan lain-lain termasuklah Syeikh Daud bin Ab- 
dullah al-Fathani, Syeikh Abdul Oadir bin Abdur 
Rahim al-Fathani, yang kemudian pindah ke Bukit 
Bayas Terengganu, dan ramai lagi. Namun pene- 
muan saya yang terbaru, yang pertama sekali 
pernah diperkenalkan dalam Konvensyen Sejarah 
Kedah”, berdasarkan: silsilah yang ditulis oleh 
Syeikh Muhammad Nur bin Syeikh Nik Mat 
Kecik al-Fathani di Makkah, nenek-moyang me- 
reka ialah Syeikh Ibrahim bin Abar al-Hadhrami. 
Apabila dibanding-bandingkan dengan catatan- 
catatan yang lain beliau juga bernama Syeikh Ib- 
rahim al-Hadhrami bin Saiyid Jamaluddin al-Kubra. 
Di Patani beliau memperoleh lima orang anak 
yang menjadi tokoh dan ulama. Dari lima orang 
anaknya itulah menurunkan ulama Patani dan 
Semenanjung yang sangat ramai. Beliau pergi pula 
ke Kemboja memperoleh beberapa orang anak, 
salah seorang daripadanya ialah Raden Rahma- 
tullah atau Raden Rahmat yang kemudian: lebih 
popular dengan gelar "Sunan Ampel", iaitu salah 
seorang Wali Songo/Wali Sembilan di Jawa. Ada 
pun Abdul Muzaffar Waliullah adalah cucu sau- 
dara Syeikh Ibrahim al-Hadhrami itu. Abdul Mu- 


(7 Kertas kerja berjudul Hubungan Ulama Patani dan Kedah: 


Kekeluargaan, Pertalian Ilmu dan Karya, anjuran Majlis 
Kebudayaan Negeri Kedah Darul Aman, 29-30 September 
1996. 

zaffar Waliullah pula adalah bersaudara kandung 
dengan Syarif Hidayatullah atau lebih terkenal 
dengan sebutan Sunan Gunung Jati yang menye- 
barkan Islam di Jawa Barat. Bersumber dari beliau 
menurunkan ulama-ulama dan sultan-sultan 
Banten. Bahawa beliau termasuk salah seorang di 
antara Wali Songo (Wali Sembilan). Saudaranya 
pula ialah Sultan Babullah (Sultan Ternate). Ayah 
Abdul Muzaffar Waliullah (juga Sunan Gunung 
Jati dan Sultan Babullah) ialah Sultan Abu Ab- 
dullah 'Umdatuddin alias Wan Abu alias Wan Bo 
(Bo Teri Teri) alias Maulana Israil (Raja Campa 
tahun 1471 M). Ayahnya ialah 'Ali Nur Alam. 


TERDAPAT DUA KERAJAAN PATANI 

Yang dimaksudkan dengan kalimat "terdapat 
dua kerajaan Patani", ialah sebuah Kerajaan Patani 
yang terletak di Semenanjung Melayu (sudah cu- 
kup diketahui ramai) dan sebuah lagi kerajaan Pa- 
tani yang terletak di Pulau Halmahera, Kepulauan 
Maluku, Indonesia. Sekiranya benar Sultan Babul- 
lah (Sultan di Ternate) adalah putera Sultan Abu 
Abdullah 'Umdatuddin (Cam) yang asal usulnya dari 
Patani maka tidaklah mustahil bahawa kerabat Di- 
raja Patani Semenanjunglah yang mengasaskan ber- 
dirinya kerajaan Patani di Ternate (Halmahera) itu. 

Dengan /informasi di atas dapat dipastikan ba- 
hawa sejak lama ada hubungan antara Patani, 
Cam/Campa/Kemboja, Jawa, Ternate, dan tempat- 
tempat lainnya. Sehubungan dengan Kerajaan 
Patani di Segenting Kera pernah pula wujud 
dengan nama yang sama, iaitu Kerajaan Patani di 
Ternate saya berasa perlu meminjam kalimat Drs. 
Abdul Rahman Al-Ahmadi, katanya, "... sebuah 
negeri bernama Patani di Halmahera, dalam 
daerah Tidore, di Timur Laut Semenanjung Hal- 
mahera berbatasan dengan daerah Maba dan 
Weda. Dalam tahun 1522 M berpemerintahan 

sendiri terpaksa berjuang menentang penaklukan 
Portugis dan dalam tahun 1602 M Patani menga- 
dakan persahabatan dengan Belanda. Negeri 
Patani menjadi tidak terkenal bilamana ia berada 
di bawah kuasa Tidore. Valijtin seorang ahli 
bahasa Belanda mengatakan Patani, Maba dan 
Weda diperintah oleh Gammalama, saudara 
perempuan kepada Sultan Kaitjil Sibori yang 
dalam tahun 1608 M secara rahsia berkahwin 
dengan seorang Raja Seram dari Tidore"!*!, 
Mengenai wujud nama Patani di Ternate juga 
disebut oleh Pehin Orang Kaya Amar Diraja Dato' 
Seri Utama (Dr.) Haji Awang Muhammad Jamil 
Al-Sufri di dalam bukunya Tarsilah Brunei, ter- 
tulis, “Sheikh Amin dan Sheikh Umar menyebar- 
kan agama islam di Halmahera Belakang, Maba, 
Patani: dan sekitarnya NAAA Dengan terdapatnya 
informasi ini maka masih dapat diambilkira ba- 
hawa ada hubungan antara Patani (Segenting 
Kera) dengan Patani (di Halmahera/Ternate), dan 
dapat diterima akal bahawa melalui jalur dari 
Patani ke Cam sehingga melahirkan sekurang- 
kurangnya tiga orang bersaudara, iaitu: Abdul Mu- 
zaffar Waliullah (juga Sunan Gunung Jati dan 
Sultan Babullah). Ketiga-tiganya adalah cucu 
Saiyid 'Ali Nurul Alam, yang dibesarkan di Patani 
dan ramai keturunannya di sana. Baik silsilah 
Fagih 'Ali Malbari/Andi' 'Ali mau pun silsilah 
Saiyid 'Ali Nurul Alam yang menurunkan tokoh- 


(8) Lihat Abdul Rahman Al-Ahmadi, Pendidikan Islam di 
Malaysia, masih dalam bentuk taip biasa (manuskrip), 
him. 27-28. Telah diserahkan kepada Perpustakaan 
Negara Malaysia, Bahagian Koleksi Peribadi. Belum 
diketahui apakah pernah diterbitkan. 

(9) Lihat Tarsilah Brunei, Jabatan Pusat Sejarah Kementerian 
Kebudayaan Belia dan Sukan, Brunei Darussalam, cetakan 
kedua, 1991, him. 82. 

tokoh yang tersebut bercampur aduk dan mem- 
baur,, masih sukar mencari titik temu secara 
pasti. Sji/silah pula terdiri berbagai-bagai versi ada 
yang sama dan ada yang sangat jauh perbedaan 
antara satu dengan lainnya. Banyak faktor 
yang menyebabkan demikian di antaranya ialah 
kadang-kadang seorang tokoh mempunyai 
dua atau tiga nama gelar. 


KETURUNAN ANDI!' "ALI/ 
FAQIH 'ALI AL-MALBARI 
Menurut Dato' Nik Mahmud dalam buku Ring- 
kasan Cetera Kelantan bahawa Andi' Faqih 'Ali 
mempunyai anak yang ramai tetapi yang dijelas- 
kan namanya dalam silsilah ialah: 
1. Wan Derahman 
2. Wan Namah 
3. Wan Nik (Dato' Wan) 
4. Wan Siti 
Silsilah versi Patani pula anak-anak Faqih 'Ali 
al-Malbari hanya disebut ialah: 
1. Syeikh Shafiyuddin (Dato' Pujuk | Pemerintah 
Patani) 
2. Nik Din Menteri Lagi Pahlawan Bagi Dato' 
Pujuk | 
Wan Ismail Tok Kaya Pandak/Pendek 
Tok Kaya Rakna Diraja 
Wan Faqih Husein 
Wan Nguk (isteri Tok Kaya Banggul) 
Silsilah versi Terengganu sama dengan versi 
Patani, tetapi nama-nama yang disebut hanya 
Wan Ismail Tok Kaya Pandak/Pendek (no, 3), Tok 
Kaya Rakna Diraja (no. 4), Wan Fagih Husein 
(no. 5) dan Wan Nguk (isteri Tok Kaya Banggul) 
(no 6). Pada Wan Nguk ini ditambah dengan 
keterangan bahawa namanya juga Wan Ngah, 
isteri Tok Kaya Banggul, anak cucunya turun ke- 
pada Wan Ahmad di Perlis. 

Silsilah ini jika dijabarkan keseluruhannya 
menghendaki keterangan yang panjang dalam se- 
buah buku yang lengkap namun sebagai contoh 
bahawa Fagih'Ali al-Malbari menurunkan tokoh 
dan ulama penting dunia Melayu hanya sedikit 
saya susurgalurkan beberapa orang di antaranya: 
1. Syeikh Abdul Qadir al-Fathani (kemudian Bu- 

kit Bayas Terengganu) ulama yang berhasil 

mendidik ramai ulama Terengganu), silsilah- 
nya: Syeikh Abdul Qadir al-Fathani/Bukit 

Bayas bin Tok Wan Abdur Rahim bin Tok Wan 

Deraman bin Tok Wan Abu Bakar bin Wan 

Ismail Tok Kaya Pandak/Pendek. 


2. Syeikh Nik Mat Kecik al-Fathani penyusun 
Mathla' al-Badrain yang terkenal, si/silahnya: 
Syeikh Muhammad bin Wan Ismail bin Wan 
Ahmad bin Wan Idris bin Haji Wan Tih, ibunya 
Wan Nik/Tok Wan Ti suaminya Wan Zubeid/ 
Tok Wan Dahit, Wan Nik binti Tok Wan Abu 


Bakar bin Wan Ismail Tok Kaya Pandak/Pendek!19), 


3. Long Yunus, si/silahnya: Long Yunus bin Long 
Sulaiman bin Tuan Besar (Long Baha) Datu' 
Kelantan bin Wan Daim (Datu Pangkalan Tua) 


Raja Patani bin Wan Nik (Dato' Wan)" ”., 


110) Ada pun Syeikh Nik Mat Kecik al-Fathani (wafat di 


' Makkah) ada beberapa orang adik beradik di antaranya 
bernama Hajah Wan Maryam al-Fathani (wafat di Sekudai, 
Johor) suaminya bernama Syeikh Wan Abdullah al- 
Fathani memperoleh tiga orang anak, salah seorang di 
antaranya bernama Hajah Wan Siti Saudah (wafat di Pulau 
Penyengat, Riau), kahwin dengan Syeikh Ahmad bin 
Muhammad Zain al-Fathani. Memperoleh anak Hajah Wan 
Zainab (wafat di Pulau Midai, Riau), kahwin dengan 
Haji Abdullah bin Haji Wan Abdur Rahman, memperoleh 
12 orang anak. Di antaranya ialah penulis (Haji Wan 
Muhammad Shaghir Abdullah). 


Wgingkasan Cetera Kelantan, him. 18 

Dato' Nik Mahmud, Dato' Perdana Menteri Pa- 
duka Raja Kelantan menulis, bahawa tiga anak 
Datu Pangkalan Tua Raja Patani (Wan Daim) telah 
menghadap Raja Umar Jembal dan ketiga-tiganya 
kahwin di Kelantan. Ketiga-tiga mereka ialah: 

1. Tuan Sulung dikahwinkan dengan Cik Biru anak 

Penghulu Hitam Kampung Laut 
2. Tuan Besar dikahwinkan dengan Raja Pah pu- 
— teri Raja Umar 
3. Tuan Senik dikahwinkan dengan Cik Seku anak 

Penghulu Deramat Kampung Geting, jadi Raja 

-di negeri Bukit Jarum Legih, kotanya bernama 

Kota Pasir Mas!12), 


Huraian di atas hanyalah sebagai contoh susur- 
galur si/silah saja, sangat ramai tokoh sama ada 
yang menjadi ulama atau pun yang menjadi 
sultan tidak dapat diperkenalkan dalam artikel 
yang hanya merupakan pengenalan ringkas ini. 
Saya simpulkan saja bahawa jika ditulis si/silah 
yang lengkap hampir-hampir tidak terdapat go- 
longan raja-raja Melayu yang tidak tersentuh se- 
bagai keturunan Faqih 'Ali al-Malbari yang diri- 
wayatkan ini, baik dari pihak sebelah laki-laki atau 
“pun dari sebelah pihak perempuan. Mudah- 
mudahan selengkapnya sempat saya selesaikan, 
yang 'masih dalam tahap penyusunan. Dan me- 
ngenai ini termasuk dalam pecahan Tabagat 
Ulama Asia Tenggara, insya Allah. 


“2 kingkasan Cetera Kelantan, him. 19 

Di bawah ini dinyatakan kitab pertama berupa 
wagaf yang telah diterbitkan oleh Persatuan 
Pengkajian Khazanah Klasik Nusantara dengan 
kerjasama Khazanah Fathaniyah Kuala Lumpur 
dari hasil sumbangan masyarakat ialah KUMPULAN 
RISALAH NAHU DAN SHARAF karya al-'Alim 
al-'Allamah az-Zaki Syeikh Wan Ahmad Bin 
Muhammad Zain al-Fathani. Bersama maklumat 
ini terlampir daftar/senarai nama para pewagaf 
untuk dapat dimaklumi. Kitab koleksi wagaf yang 
tersebut dibagi-bagi/diagih-agihkan kepada bebe- 
rapa Pondok Pengajian di Malaysia dan Patani untuk 
dapat diajarkan. 


Risalah ini pula ialah merupakan Pengenalan Siri 1, 
yang akan dilanjutkan dengan Siri 2, dan sete- 
rusnya. Risalah yang diedarkan secara bersiri ini 
mengundang para peminat mohon menyalurkan 
bantuannya untuk tujuan-tujuan sebagai yang ter- 
sebut di bawah ini: 

1. Dana untuk pengumpulan, penyelidikan, dan 
penerbitan khazanah-khazanah alam Melayu yang 
akan diedarkan ke seluruh alam Melayu ialah 
bermula dari Patani, Melaysia, Singapura, Brunei 
Darussalam, dan Indonesia. 

2. Penerbitan kitab-kitab tradisional yang masih 
diajar di Pondok-Pondok Pengajian di seluruh 
alam Melayu. Penerbitan yang dimaksudkan ini 
ada yang berupa wagaf seperti yang telah 
disebutkan di atas. | 

3. Dan lain-lain yang dirasakan perlu yang ada 
hubungkait dengan perkara-perkara di atas. 


Cara memberikan sumbangan atau pun waqaf 
adalah dengan mengisi borang terlampir kemudian 
mengembalikan borang yang telah di isi kepada 
ahli persatuan yang bertugas atau langsung 
mengirimkan ke alamat kami melalui pos. 

BORANG BANTUAN 
Kepada: Tuan Bendahari Persatuan Pengkajian 
Khazanah Klasik Nusantara, No. 21 A, Jalan Pelangi 
2, Tmn. Pelangi Jaya, 51000, Sentul, Kuala Lumpur. 

Bersama ini dengan ikhlasnya memberi bantuan/ 
sokongan untuk aktiviti Persatuan Pengkajian 
Khazanah Klasik Nusantara. Bantuan ini adalah un- 
tuk digunakan bagi penerbitan: 

a). Waqaf Kitab Kepada Pondok Pengajian 

b). Penerbitan yang bersifat umum dan menyeluruh 
c). Penerbitan Pengenalan Bersiri supaya dikirim- 

. kan setiap siri yang diterbitkan" 


Demikian borang ini saya isi dengan penuh rasa 
ikhlas dan ingin ikut serta bersama persatuan 
yang sedang tuan kelola. 


Wassalam 
Yang Ikhlas 


Tarikh: ....... 


Catatan: 
Bantuan boleh berupa: wang tunai, cek berpalang, 
money order, dil. 


“ Potong yang tidak perlu. 

Demikianlah maklumat atau pemberitahuan 
ini kami tulis dengan sebenarnya, tiada lain tujuan 
melainkan hanyalah mengharapkan pahala amal 
jariyah yang diterima oleh Allah dengan berkekalan 
hingga ke hari kiamat jua adanya. Amin ! 


Kuala Lumpur, 
Khamis, 8 Rejab 1419H 
29 Oktober 1998 M 
Persatuan Pengkajian 
Khazanah Klasik Nusantara 


Setiausaha 

